དོན་དག་དེ་༸གོང་ས་མཆོག་གིས་གལ་ཆེན་དུ་གཟིགས་ནས་རིགས་ལམ་སློབ་གཉེར་ཁང་འཛུགས་རྒྱུ་དང་།དེའི་དབུ་འཛིན་དུ་རྒན་དམ་པ་ཕེབས་དགོས་པའི་བཀའ་ཕེབས་པ་རེད།རིགས་སློབ་མ་ལག་གཉིས་ཀྱི་ས་བོན་ལྟ་བུ་དེ་རེད།དེ་ཡང་ཕྱི་ལོ་༡༩༧༣ལོར་མཚན་ཉིད་སློབ་གྲྭའམ་རིགས་ལམ་སློབ་གཉེར་ཁང་འདི་བཙུགས་པ་རེད།དེའི་གནས་ཚུལ་ཞིབ་ཚགས་ཤིག་ཤེས་ཀྱི་མེད་ཀྱང་རྒན་གྱིས་སློབ་གཉེར་ཁང་བཙུགས་མ་ཐག་ཏུ།སློབ་གཉེར་སོགས་ཀྱི་རྩ་བ་མ་ཚུགས་པར་ཞེ་དྲག་དཀའ་ལས་ཁག་པའི་ཚུལ་གསུངས་པ་གོ་མྱོང་།དེའི་རྗེས་༸སྐྱབས་མགོན་རིན་པོ་ཆེ་ཕེབས་ཏེ།བསླབ་བྱ་གནང་བ་དེ་འདྲ་བྱས་ནས་གཞི་ནས་ཡག་པོ་བྱུང་ཞེས་གསུང་གི་འདུགམཐུན་རྐྱེན་གྱི་ཆ་ནས་བཤད་ན་ལོ་རབས་དགུ་བཅུ་པའི་འགོ་ལའང་མཚན་ཉིད་གྲྭ་ཚང་ད་ལྟ་ནང་བཞིན་གྱི་མཐུན་རྐྱེན་ཡག་པོ་དེ་འདྲ་ཡོད་པ་མ་རེད།རྡ་སར་ཏོའུ་ཕུ་སྲན་མཐུད་འཚོང་རྒྱུ་ཡོད་པ་དེ་མཚན་ཉིད་གྲྭ་ཚང་ནས་སྔོན་མར་ཏོའུ་ཕུ་བཟོས་ནས་གྲྭ་བ་ཚོ་ཟ་ཁང་ནང་འཚོང་བར་འགྲོ་བཞིན་ཡོད་པ་ནས་དར་བ་ཞིག་རེད།རླངས་ཐབས་དེ་ཚོའང་སྒལ་བ་ཁུར་ནས་འོར་བཞིན་འདུགསྐབས་དེའི་གནས་སྟངས་དེ་འདྲ་ཞིག་རེད།